Nogometne utakmice Bosna i Hercegovina – Gibraltar
Prvu zvaničnu utakmicu Gibraltar i Bosna i Hercegovina odigrali su 25. marta 2017. godine u sklopu kvalifikacija za Svjetsko prvenstvo 2018. Bosna i Hercegovina je golovima Vedada Ibiševića u 4. i 43, te Avdije Vršajevića u 52, Edina Višće u 56. i Emina Bičakčića u trećoj minuti sudijske nadoknade vremena rezultatom 5–0 bila uspješnija. Daniel Pavlović i Riad Bajić zabilježili su debitanske nastupe u nacionaloj selekciji Bosne i Hercegovine. Drugu utakmicu Bosna i Hercegovina i Gibraltar odigrali su u Portugalu na stadionu Algarve također u sklopu kvalifikacija za Svjetsko prvenstvo 2018. Bosna i Hercegovina je golovima Edina Džeke u 35. i 85. minuti, te Kenana Kodre u 65. i Senada Lulića u 83. minuti ostvarila ubjedljivu pobjedu.